b'\n_START_ARTICLE_\nProof (rapper)\n_START_PARAGRAPH_\nDeShaun Dupree Holton bedre kendt som Proof (f\xc3\xb8dt 2. oktober 1973 i Detroit, Michigan, USA \xe2\x80\x93 d\xc3\xb8d 11. april 2006, Detroit, Michigan, USA) var et af medlemmerne i hiphopkollektivet D12, hvor Eminem var frontfigur._NEWLINE_Proofs f\xc3\xb8rste kunsternavn var Maximum, hvilket han brugte i Junior High School. Proof var bedst kendt for at v\xc3\xa6re Eminems bedste ven og pressechef, med navne som "Big Proof", "P", "Derty Harry" og "Oil Can Harry". Han var ogs\xc3\xa5 Eminems forlover. Proof begyndte sin karriere i en freestyleturnering arrangeret af en hip hop-organisation i Detroit. Det var der han m\xc3\xb8dte og blev venner med flere medlemmer af det, der senere blev til D12._NEWLINE_Proofs st\xc3\xb8rste succes kom i 1995, da han vandt en konkurrence i freestylerap, der blev arrangeret af et af de st\xc3\xb8rste hiphopmagasiner, The Source. Proof m\xc3\xb8dte Eminem p\xc3\xa5 Junior High. Han anbefalede Eminem at v\xc3\xa6re med i sin rapkonkurrence. I 2000 turnerede Proof sammen med Eminem, Dr. Dre, Ice Cube, Xzibit og Snoop Dogg i Up In Smoke Tour, som en hype man rapper for Eminem. Han optr\xc3\xa5dte ogs\xc3\xa5 i filmen 8 Mile sammen med Eminem og Xzibit. Selv om personen Future i filmen, var baseret p\xc3\xa5 ham, blev denne spillet af Mekhi Phifer, mens Proof selv spillede Lil\' Tic, en freestylerapper, der sl\xc3\xa5r hovedpersonen med sit battlevers._NEWLINE_Den 11. april 2006 blev Proof dr\xc3\xa6bt af et pistolskud i hovedet p\xc3\xa5 CCC Club af d\xc3\xb8rmanden Mario Etheridge i Detroit, efter at have skuddr\xc3\xa6bt milit\xc3\xa6rveteranen Keith Bender, Jr.'